smcproject/ml-wiki-sentences huggingface dataset:
താജിക്കിസ്ഥാനിലെ ഗോർനോ ബദക്ഷാൻ സ്വയംഭരണമേഖലയുടെ തലസ്ഥാനമായ ഖൊറോഗ് നഗരം പിന്നിട്ടുകഴിഞ്ഞാൽ അതിന്റെ ഒരു പ്രധാന പോഷകനദിയായ ബർട്ടാങ് നദി യിൽ നിന്നുള്ള ജലത്തെ ഉൾക്കൊള്ളുന്നു.
തുടർന്ന് തെക്കുപടിഞ്ഞാറേയ്ക്കു തിരിഞ്ഞൊഴുകുന്ന ഈ നദി വഖ്ഷ് നദി യുമായി ചേരുന്നതിനുമുമ്പ് മദ്ധ്യേഷ്യയിലെ ഏറ്റവും വലിയ നദിയായ അമു ദാരിയയായി രൂപമാറ്റം നടത്തുന്നു.
പാൻസ് ലാബ്രിന്ത് ഇംഗ്ലീഷ് വിലാസം https://ml.wikipedia.org/wiki/Pan%27s_Labyrinth
സ്പാനിഷ് ഭാഷയിലുള്ള മെക്സിക്കൻ സിനിമയാണ് പാൻസ് ലാബ്രിന്ത് .
ഈ  ഫാന്റസി സിനിമ എഴുതി സംവിധാനം ചെയ്തിരിക്കുന്നത് ഗുല്ലെർമൊ ഡെൽടൊറൊ ആണ്.
ഫ്രാങ്കോ കാലഘട്ടത്തിന്റെ ആദ്യത്തിൽ 1944 സ്പൈനിൽ  സ്പാനിഷ് ആഭ്യന്തര യുദ്ധാനന്തരം ആണു കഥ നടക്കുന്നത്.
ഫാസിസ്റ്റ് ഭരണകൂടത്തിനെതിരെ പൊരുതുന്ന ഗറില്ലകളെ തുടച്ചു നീക്കാനായി മലമ്പ്രദേശത്ത് ക്യാമ്പ് ചെയ്യുന്ന ഒരു നിഷ്ഠൂരനായ പട്ടാള ഓഫീസറുടെ ഭാര്യയുടെ ആദ്യ മകളായ ഒഫീലിയയിലൂടെറ്യാണു കഥ പുരോഗമിക്കുന്നത്.
അവളുടെ അമ്മ ഗർഭിണിയും രോഗിയുമാണ്.
രണ്ടാനച്ചനെ അവൾക്ക് ഇഷ്ടമില്ല.
മായിക കഥാപാത്രങ്ങളും ജീവികളും ഒഫീലിയ കണ്ടെത്തുന്നു.
അവൾ രാവണൻ കോട്ടക്കുള്ളിൽ ആകുന്നു, അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Pan's Labyrinth ഇന്റർനെറ്റ് മൂവി ഡാറ്റാബേസിൽ ബോക്സ് ഓഫീസ് മോജോയിൽ നിന്ന് Pan's Labyrinth Pan's Labyrinth ഓൾമുവീയിൽ റോട്ടൻ ടൊമാറ്റോസിൽ നിന്ന് Pan's Labyrinth Weavers of Dreams ~ The Magical World of Pan's Labyrinth Archived 2011-09-28 at the Wayback Machine .
Article on The Internet Review of Science Fiction that explores escapism in the film.
Interview with Guillermo Del Toro about Pan's Labyrinth Archived 2011-09-28 at the Wayback Machine .
at ion magazine Archived 2014-11-29 at the Wayback Machine .
Pans Labyrinth online java game Archived 2011-08-15 at the Wayback Machine .
പാൻഡ സെക്യൂരിറ്റി ഇംഗ്ലീഷ് വിലാസം https://ml.wikipedia.org/wiki/Panda_Security
ഒരു കമ്പ്യൂട്ടർ സുരക്ഷാ സ്ഥാപനമാണ് പാൻഡാ സെക്യൂരിറ്റി എസ്.എൽ. അഥവാ പാൻഡാ സോഫ്‌റ്റ്‌വെയർ .
1990 കാലഘട്ടത്തിൽ പാൻഡാ സ്ഥാപകൻ മൈക്കിൾ ഉരിസാർബരന്നായാണ് എസ്.എൽ (കോർപ്പറേഷൻ) എന്ന ഈ സ്ഥാപനം തുടങ്ങിയത്.
സ്പെയിനിലെ ബിലാബോ എന്ന നഗരത്തിലാണ് ഇത് തുടങ്ങിയത്.
ആന്റിവൈറസ് സോഫ്‌റ്റ്‌വെയർ ആണ് ഈ സ്ഥാപനം പ്രധാനമായും നിർമ്മിച്ചിരുന്നത് .
പിന്നീട് ഫയർവാൾ ആപ്ലിക്കേഷനുകളും, സ്പാം കൂടാതെ സ്പൈവെയർ , സൈബർ കുറ്റകൃത്യങ്ങൾ തടയാനുള്ള സുരക്ഷാ സംവിധാനങ്ങളും , ബിസിനസ്സ് ഉപയോകതാക്കൾക്കും ഹോം യൂസേഴ്സിന്‌ വേണ്ടിയുള്ള സുരക്ഷാ സംവിധാനങ്ങളും നിർമ്മിക്കുകയും ചെയ്യുന്നു .
സേവനങ്ങൾ സൗജന്യ സേവനങ്ങൾ പാൻഡാ ക്ലൗഡ് ആന്റിവൈറസ് പാൻഡാ ആന്റി റൂട്ട്കിറ്റ് പാൻഡാ യു.എസ്.ബി വാക്യം സേവനങ്ങൾ പാൻഡാ ആന്റിവൈറസ് പ്രോ 2010 പാൻഡാ ഇന്റെർനെറ്റ് സെക്യൂരിറ്റി 2010 പാൻഡാ ഗ്ലോബൽ സെക്യൂരിറ്റി 2010 പാൻഡാ നെറ്റ്ബുക്ക് ആന്റിവൈറസ് പാൻഡാ ആക്ടീവ് സ്കാൻ 2.0 പാൻഡാ ലിനക്സ് സെക്യൂരിറ്റി സഹകരണ സേവങ്ങൾ പാൻഡാ ബിസിനസ്സ് സെക്യൂരിറ്റി പാൻഡാ ഓഫീസ് സെക്യൂരിറ്റി പാൻഡാ ഇ-മെയിൽ സെക്യൂരിറ്റി പാൻഡാ മാൽവെയർ റഡാർ സെക്യൂരിറ്റി നെറ്റ്വർക്ക് സെക്യൂരിറ്റി ഗേറ്റ് ഡിഫൻഡർ പെർഫോർമ ഗേറ്റ് ഡിഫൻഡർ ഇന്റെഗ്രാ അവലംബം എല്ലം കാണുക Panda Cloud Antivirus പുറം കണ്ണികൾ Panda Security Homepage ActiveScan 2.0 - the free online scanner Panda Corporate Products Homepage Archived 2007-04-07 at the Wayback Machine .
Panda Research Blog PandaLabs Blog
പാൻഡനസ് ഓഡറിഫർ ഇംഗ്ലീഷ് വിലാസം https://ml.wikipedia.org/wiki/Pandanus_odorifer
പോളിനേഷ്യ , ഓസ്‌ട്രേലിയ , ദക്ഷിണേഷ്യ ( ആൻഡമാൻ നിക്കോബാർ ദ്വീപുകൾ ), ഫിലിപ്പീൻസ് എന്നിവിടങ്ങളിൽ തദ്ദേശീയമായി കാണപ്പെടുന്ന പാണ്ഡനേഷ്യ കുടുംബത്തിലെ ഒരു സുഗന്ധമുള്ള ഏകബീജപത്ര സസ്യമാണ് പാൻഡനസ് ഓഡറിഫർ .
ഇത് തെക്കേ ഇന്ത്യയിലും മ്യാൻമറിലും വന്യമായും കാണപ്പെടുന്നു.
സാധാരണയായി ഇത് സ്ക്രൂ-പൈൻ എന്നറിയപ്പെടുന്നു.
പാൻഡോറ (പെയിന്റിംഗ്) ഇംഗ്ലീഷ് വിലാസം https://ml.wikipedia.org/wiki/Pandora_(painting)
പ്രമുഖ ഇംഗ്ലീഷ് ചിത്രകാരനായിരുന്ന ജോൺ വില്യം വാട്ടർഹൗസ് 1896-ൽ പ്രീ-റാഫേലൈറ്റ് ശൈലിയിൽ ചിത്രീകരിച്ച ഒരു എണ്ണച്ചായചിത്രമാണ് പാൻഡോറ ഇപ്പോൾ ഒരു സ്വകാര്യ ശേഖരത്തിൽ ആണ് ഈ ചിത്രം കാണപ്പെടുന്നത്.
പ്രീ-റാഫേലൈറ്റ് ശൈലി
1848-ൽ വില്യം ഹോൽമാൻ ഹണ്ട് , ജോൺ എവെറെറ്റ് മില്ലെയ്സ് , ഡാന്റെ ഗബ്രിയേൽ റോസെറ്റി തുടങ്ങിയവർ ചേർന്ന് 1848-ൽ സ്ഥാപിച്ച ഇംഗ്ലീഷ് ചിത്രകാരൻമാരുടെയും കവികളുടെയും കലാകാരന്മാരുടെയും ഒരു സംഘടന ആയിരുന്നു പ്രീ-റാഫേലൈറ്റ് ബ്രദേഴ്സ് .
ഇതിലെ കലാകാരന്മാർ വികസിപ്പിച്ച ശൈലിയാണ് പ്രീ-റാഫേലൈറ്റ് ശൈലി.
പിന്നീട് മധ്യകാലഘട്ടത്തിൽ റോസെറ്റിയിൽ നിന്ന് പ്രചോദനം ഉൾക്കൊണ്ട എഡ്വേർഡ് ബേൺ-ജോൺസ് , ഇരുപതാം നൂറ്റാണ്ടിലെ ജോൺ വില്യം വാട്ടർഹൗസ് പോലുള്ള കലാകാരന്മാരുടെ ഇടയിലേയ്ക്ക് ഈ ശൈലി വ്യാപിപ്പിച്ചു.
പ്രീ-റാഫേലൈറ്റ് ശൈലിയിലാണ് പാൻഡോറ ചിത്രീകരിച്ചിരിക്കുന്നത്.
ചിത്രകാരനെക്കുറിച്ച് ജോൺ വില്യം വാട്ടർഹൗസ്
ആദ്യം അക്കാദമിക് ശൈലിയിൽ ചിത്രീകരണം നടത്തുകയും പിന്നീട് പ്രീ-റാഫലൈറ്റ് ബ്രദർഹുഡിന്റെ ശൈലിയും വിഷയവും ചിത്രീകരിക്കുന്നതിലൂടെ അറിയപ്പെടുന്ന ഒരു ഇംഗ്ലീഷ് ചിത്രകാരനായിരുന്നു ജോൺ വില്യം വാട്ടർഹൗസ്.
ഗ്രീക്ക് പുരാണങ്ങളിൽ നിന്നും അർത്തുറിയൻ ഇതിഹാസങ്ങളിൽ നിന്നുമുള്ള സ്ത്രീകളെ ചിത്രീകരിച്ചതിലൂടെ അദ്ദേഹത്തിന്റെ കലാസൃഷ്ടികൾ അറിയപ്പെട്ടിരുന്നു.
അവലംബം ↑ Hilton, Timothy (1970).
The Pre-Raphaelites , p. 46.
പാൻമുൻജോം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Panmunjom
ദക്ഷിണ കൊറിയയോട് ചേർന്ന് സ്ഥിതിചെയ്യുന്ന ഒരു ഉത്തര കൊറിയൻ ഗ്രാമമാണ് പാൻമുൻജോം .
ഇരു കൊറിയകളും തമ്മിൽ ഉണ്ടായ കൊറിയൻ യുദ്ധത്തിനു ശേഷം 1953ൽ സമാധാന കരാർ ഈ ഗ്രാമത്തിൽ വെച്ച് ഒപ്പിട്ടതിനാലും ഇരുകൊറിയകളും സമാധാന ചർച്ചകൾ നടക്കുന്നതിനാലുമാണ് ഈ ഗ്രാമം പ്രശസ്തമായത്.
പാൻസി ഇംഗ്ലീഷ് വിലാസം https://ml.wikipedia.org/wiki/Pansy
ഉദ്യാനസസ്യമായി കൃഷിചെയ്തുവരുന്ന വലിയ-പൂക്കളുള്ള ഒരു ഹൈബ്രിഡ് സസ്യമാണ് പാൻസി .
ഇത് വിയോള ജനുസ്സിൽപ്പെട്ട മെലിനിയം ("the pansies"), പ്രത്യേകിച്ച് വിയോള ട്രൈകളർ ഹാർട്ട്സീസ് എന്നറിയപ്പെടുന്ന യൂറോപ്പ് , പടിഞ്ഞാറൻ ഏഷ്യ എന്നിവിടങ്ങളിലെ വന്യയിനങ്ങളിൽ അറിയപ്പെടുന്ന പല സ്പീഷീസുകളുടെ സങ്കരയിനമാണ്.
ചിത്രശാല Pansies showing typical facial markings Pansies in a garden displaying foliage, markings, and buds Yellow pansies Hybrid pansy Hybrid pansy Hybrid pansy Hybrid pansy Hybrid pansy അവലംബം Remember Flower By Faces, But Not Humans.
"The Milwaukee Sentinel."
September 15, 1929.
P. 12.
പുറം കണ്ണികൾ Wikimedia Commons has media related to Viola x wittrockiana .
PansyFlowers.com Archived 2019-05-28 at the Wayback Machine .
, information about pansies
പാൻഗ്രാം ഇംഗ്ലീഷ് വിലാസം https://ml.wikipedia.org/wiki/Pangram
അക്ഷരമാലയിലെ എല്ലാ അക്ഷരങ്ങളും ഒരിക്കലെങ്കിലും ഉപയോഗിച്ച് നിർമ്മിച്ചിരിക്കുന്ന അർത്ഥവത്തായ വാചകങ്ങളെയാണ് പാൻഗ്രാം എന്ന് പറയുന്നത്.
ഗ്രീക്ക് ഭാഷയിലെ എല്ലാ അക്ഷരങ്ങളും എന്നർത്ഥം വരുന്ന പാൻഗ്രാമ എന്ന പദത്തിൽ നിന്നാണ് ഈ ഇംഗ്ലീഷ് വാക്കുണ്ടായത്.
ഇംഗ്ലീഷ് ഭാഷയിൽ ഇങ്ങനെയുള്ള ഒരു വാചകത്തിനുള്ള ഏറ്റവും നല്ല ഉദാഹരണം The quick brown fox jumps over the lazy dog ആണ്.
Typeface pangram samples എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാൻതലാസ്സ ഇംഗ്ലീഷ് വിലാസം https://ml.wikipedia.org/wiki/Panthalassa പാൻതലാസ്സ
ഭൂമിയുടെ ചരിത്രത്തിൽ ആദ്യ കാലത്ത് പാൻ‌ജിയ (Pangea) എന്ന ഒരൊറ്റവൻകരയും അതിനെ ചുറ്റി പാൻതലാസ്സ (Panthalassa) എന്ന ഒറ്റ സമുദ്രവുമാണുണ്ടായിരുന്നത്.
1915 -ൽ ആൽഫ്രഡ് വെഗ്നർ തന്റെ ഗ്രന്ഥമായ വൻകരകളുടേയും സമുദ്രങ്ങളുടേയും ഉത്ഭവം (The origin of Continets and Oceans) എന്ന ഗ്രന്ഥത്തിലാണ് ആദ്യമായി ഈ പേർ ഉപയോഗിച്ചു തുടങ്ങിയത് അവലംബം പുറം കണ്ണികൾ Paleomap project
പോർട്ട്‌ലൻഡിയ ഗ്രാൻഡിഫ്ലോറ
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പോർട്ട്‌ലൻഡിയയിലെ ഇനമാണ് പോർട്ട്‌ലൻഡിയ ഗ്രാൻഡിഫ്ലോറ - Portlandia grandiflora .
ഇത് തദ്ദേശീയമായി ജമൈക്കയിൽ കാണപ്പെടുന്നു.
Portlandia grandiflora .
Wikimedia Commons has media related to Portlandia grandiflora .
പോർട്ട് കൊല്ലം പരിശുദ്ധ ശുദ്ധീകരണ മാതാ ദൈവാലയം
കേരളത്തിലെ കൊല്ലം ജില്ലയിലെ തുറമുഖത്തിനടുത്തുള്ള ചരിത്രപ്രസിദ്ധമായ റോമൻ കത്തോലിക്കാ ദേവാലയമാണ് പരിശുദ്ധ ശുദ്ധീകരണ മാതാവിൻ്റെ നാമദേയത്തിൽ ഉള്ള പോർട്ട് കൊല്ലം പള്ളി.
എ .
ഡി 52-ൽ ക്രിസ്തു ശിഷ്യൻ ആയ തോമാശ്ലീഹായാൽ സ്ഥാപിതമായ പള്ളി എന്നാണ് പരമ്പരാഗത വിശ്വാസം.
റോമൻ കാതോലിക്ക കൊല്ലം രൂപതയുടെ കീഴിൽ ലത്തീൻ  റീത്തു ആരാധന ക്രമം പിന്തുടരുന്ന ദൈവാലയം ആണ് പോർട്ട് കൊല്ലം പള്ളി.
സഭാ പാരമ്പര്യമനുസരിച്ച്, കേരളത്തിലെ മറ്റ് ആറ് പള്ളികളോടൊപ്പം CE 52-ൽ തോമസ് അപ്പോസ്തലനാണ് ഈ പള്ളി സ്ഥാപിച്ചത്.
ഈ പള്ളികളെ ഒന്നിച്ച് ഏഴരപ്പള്ളികൾ എന്ന് വിളിക്കുന്നു.
എ.ഡി. 52-ൽ തോമാശ്ലീഹാ കേരള തീരത്ത് എത്തിയെന്നാണ് പരമ്പരാഗത ക്രിസ്തീയ വിശ്വാസം.
തോമാശ്ലീഹയിൽ നിന്നും സ്നാനം സ്വീകരിച്ചവർ ക്രിസ്തു വർഷം 52 നും 78 നും ഇടയ്ക്കു ആരാധനക്കായി ഒരു ദൈവാലയം സ്ഥാപിച്ചു എന്നാൽ ശക്തമായ തിരമാലയിൽ ഈ പള്ളി നശിച്ചു പോവുകയാണ് ഉണ്ടായത്.
കൊല്ലത്തെ രാജാവിൻ്റെ അനുമതിയോടെ വിശ്വാസികൾ രണ്ടാമത് പള്ളി പണിയുകയും ആ പള്ളിയും കടലെടുത്തു പോവുകയും ചെയ്തു.
വേലിയിറക്കസമയത്തു രണ്ടാമത്തെ പള്ളിയുടെ അവശിഷ്ടം ഇന്നും കടലിൽ കാണാൻ സാദിക്കും.
ഈ കല്ലിനെ "പള്ളികല്ല് " എന്നാണ് അറിയപ്പെടുന്നത്.
2021 ഫെബ്രുവരിയിൽ ഇടവകയിലെ മുങ്ങൽ വിദക്തർ അടങ്ങുന്ന സംഘം പള്ളിക്കല്ലിൻ്റെ ഒരു ചെറിയ ഭാഗം കൊണ്ട് വരികയും ദൈവാലയത്തിൽ പ്രതിഷ്ഠിക്കുകയും ചയ്തു.
പോർട്ടുഗീസ്‌കാരുടെ വരവിനു മുൻപ് "കൊല്ലം പള്ളി" എന്നാണ് അറിയപ്പെട്ടിരുന്നത് എന്നാൽ അവരുടെ വരവിനു ശേഷം കൊല്ലം തീരത്തുടനീളം പുതിയ പള്ളികൾ സ്ഥാപിച്ചതിനാൽ, കൊല്ലം പള്ളി എന്നത് പോർട്ട് കൊല്ലം പള്ളി എന്ന നാമധേയത്തിൽ ആയി മാറി.
പോർട്ടുഗീസ് പ്രേഷിത പ്രവർത്തനത്തിന്റെ ഭാഗമായി ഫ്രാൻസിസ് സേവ്യർ പുണ്യാളന്റെ പാദസ്പർശമേറ്റ ഭൂമി കൂടിയാണ് പോർട്ട് കൊല്ലം ഇടവക.
1912 ആണ് പരിശുദ്ധ ശുദ്ധീകരണ മാതാവിനെ മധ്യസ്ഥ ആക്കിയുള്ള ദൈവാലയം പണിയുന്നത്.
ഈ ദൈവാലയം 70-ൽ കൂടുതൽ വർഷം നിലനിന്നു.
ഇരുപതാം നൂറ്റാണ്ടിൻെ അവസാനം ആയപ്പോയേക്കും ഇന്ന് കാണുന്ന പുതിയ ദൈവാലയം പണിയാനുള്ള നടപടി ആരംഭിച്ചു.
അങ്ങനെ 23 ജനുവരി 1993-ൽ അന്നത്തെ കൊല്ലം മെത്രാൻ ആയിരുന്ന ജോസഫ് ജി ഫെർണാണ്ടസ് പിതാവ് ദൈവാലയം ആശിർവദിച്ച് ഇടവക മക്കൾക്കായി തുറന്നു കൊടുത്തു.
പോർട്ട് മോറെസ്ബി ഇംഗ്ലീഷ് വിലാസം https://ml.wikipedia.org/wiki/Port_Moresby
പാപുവ ന്യൂ ഗിനിയയുടെ തലസ്ഥാന നഗരമാണ് പോർട്ട് മോറെസ്ബി .
ഇവിടത്തെ ഏറ്റവും വലിയ നഗരവും ഇത് തന്നെ.
പാപുവ ഉൾക്കടലിന് സമീപമാണ് ഈ നഗരം സ്ഥിതി ചെയ്യുന്നത്.
ന്യൂ ഗിനിയ ദ്വീപിലെ പാപുവാ അർദ്ധ ദ്വീപിന്റെ തെക്ക് കിഴക്ക് ഭാഗത്ത് ഉള്ള ഈ പ്രദേശം രണ്ടാം ലോകമഹായുദ്ധ സമയത്ത് ജപ്പാന്റെ അധീനതയിലായിരുന്നു.
2011 ൽ ഇവിടത്തെ ജനസംഖ്യ 364,145 ആയിരുന്നു.
നൂറ്റാണ്ടുകളായി  ഈ പ്രദേശത്ത് മൊട്വാൻ ഗോത്രവംശജരായിരുന്നു അധിവസിക്കുന്നത്.
ഈ പ്രദേശത്ത് ആദ്യമായി എത്തിയ യൂറോപ്യൻ ജോൺ മോറെസ്ബി ആയിരുന്നു.
1873 ഇൽ ഇവിടെ എത്തിയ അദ്ദേഹം, അദ്ദേഹത്തിന്റെ പിതാവിന്റെ ( അഡ്മിറൽ സർ ഫെയർ ഫാക്സ് മോറെസ്ബി) ബഹുമാനാർഥം പോർട്ട് മോറെസ്ബി എന്ന് നാമകരണം ചെയ്തു.
ഇക്കണോമിസ്റ്റ് മാസിക നടത്തിയ കണക്കെടുപ്പ് പ്രകാരം ജനവാസത്തിനു ഏറ്റവും അനുകൂലമല്ലാത്ത നഗരങ്ങളിൽ ഒന്നാണിത്.
പോർട്ട്രെയിറ്റ് ഓഫ് ഡോ. ഗാച്ചെറ്റ് ഇംഗ്ലീഷ് വിലാസം https://ml.wikipedia.org/wiki/Portrait_of_Dr.
_Gachet
പോർട്ട്രെയിറ്റ് ഓഫ് ഡോ. ഗാച്ചെറ്റ് എന്നത് ഡച്ച് ചിത്രകാരനായ വിൻസന്റ് വാൻഗോഗിന്റെ വളരെയധികം പ്രകീർത്തിക്കപ്പെട്ട ഒരു ചിത്രമാണ്.
അദ്ദേഹം ജീവിതത്തിന്റെ അവസാനനാളുകളിൽ, തന്നെ ചികിത്സിച്ച ഡോ. പോൾ ഗാച്ചെറ്റ് എന്ന ഡോക്ടറെ കേന്ദ്രീകരിച്ചാണ് ഈ ചിത്രം വരച്ചിരിക്കുന്നത്.
ഇതിന്റെ രണ്ട് വേർഷനുകൾ അദ്ദേഹം വരച്ചിട്ടുണ്ട്,രണ്ടും,1890 ലെ ജൂണിൽ ഓവർ സർ ഓയിസിൽ വച്ചാണ്  വരച്ചിരിക്കുന്നത്.
രണ്ട് ചിത്രങ്ങളും ടേബിളിൽ ചരിഞ്ഞ്,തലയെ കൈകൊണ്ട് താങ്ങിയിരിക്കുന്ന രീതിയിലാണ്  ഡോ. ഗാച്ചെറ്റിനെ വരച്ചിരിക്കുന്നത്,പക്ഷെ നിറക്കൂട്ടുകളുടെ അടിസ്ഥാനത്തിൽ രണ്ട് ചിത്രങ്ങൾക്കും അതിന്റേതായ വ്യത്യാസങ്ങളും, തനത് മഹത്ത്വവുമുണ്ട്.1990 -ൽ,ന്യൂയോർക്കിൽ വച്ച് ഇതിന്റെ ആദ്യത്തെ വേർഷൻ അന്നതെ റെക്കോർഡ് തകർത്ത് 82.5 മില്ല്യൺ ഡോളറിന് വിറ്റുപോയി.
പുറംകണ്ണികൾ Portraits of Dr. Gachet by Vincent van Gogh എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Musée d'Orsay: Vincent van Gogh Dr Paul Gachet Archived 2018-03-16 at the Wayback Machine .
Van Gogh, Paintings and Drawings: A Special Loan Exhibition , a fully digitized exhibition catalog from The Metropolitan Museum of Art Libraries, which contains material on this painting (see index) Moffett, Charles S. Van Gogh as Critic and Self-Critic , 1973 exhibition catalog from the Metropolitan Museum of Art Podcast Finding Van Gogh , released 12 September 2019 by the Staedel Museum.
‹ The template below ( ACArt ) is being considered for deletion. See templates for discussion to help reach a consensus. ›
പോർട്ട്‌ലൻഡിയ ഇംഗ്ലീഷ് വിലാസം https://ml.wikipedia.org/wiki/Portlandia
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സാണ് പോർട്ട്‌ലൻഡിയ - Portlandia .
ഇതിലെ ഇനങ്ങൾ ജമൈക്കയിൽ തദ്ദേശീയമായി കാണപ്പെടുന്നു.
ഇനങ്ങൾ Portlandia albiflora Britton Harris ex Standl.
Portlandia coccinea Sw.
Portlandia grandiflora L. Portlandia harrisii Britton Portlandia microsepala Urb.
Portlandia proctorii (Aiello) Delprete Portlandia speciosa പണ്ട് സ്ഥാനം നൽകിയിരുന്നവ Coutarea hexandra (Jacq.) K.Schum.
(as P. hexandra Jacq. ) Cubanola domingensis (Britton) Aiello (as P. domingensis Britton ) Hintonia latiflora (DC.) Bullock (as P. pterosperma S.Watson ) അവലംബം പുറത്തേക്കുള്ള കണ്ണികൾ Portlandia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Portlandia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പോർട്ട് ബ്ലെയർ ഇംഗ്ലീഷ് വിലാസം https://ml.wikipedia.org/wiki/Port_Blair പോർട്ട് ബ്ലെയർ പോർട്ട് ബ്ലെയർ 11°40′N 92°46′E ﻿ / ﻿ 11.67°N 92.76°E ﻿ / 11.67; 92.76 ഭൂമിശാസ്ത്ര പ്രാധാന്യം {{{ജില്ല/മഹാനഗരം/പട്ടണം/ഗ്രാമം/കൌണ്ടി}}} രാജ്യം ഇന്ത്യ സംസ്ഥാനം ആന്തമാൻ നിക്കോബാർ ദ്വീപുകൾ ഭരണസ്ഥാപനങ്ങൾ മുനിസിപ്പാലറ്റി മെയർ വിസ്തീർണ്ണം ചതുരശ്ര കിലോമീറ്റർ ജനസംഖ്യ 100,186 ജനസാന്ദ്രത / ച.
ഇന്ത്യയിലെ കേന്ദ്രഭരണപ്രദേശമായ ആന്തമാൻ നിക്കോബാറിന്റെ തലസ്ഥാനമാണ്‌ പോർട്ട് ബ്ലെയർ ( ഹിന്ദി : पोर्ट ब्लेयर)(ഇപ്പോൾ " ശ്രീ വിജയപുരം ") ആന്തമാൻ ജില്ലയിൽ തെക്കൻ ആന്തമാൻ ദ്വീപിന്റെ കിഴക്കൻ തീരത്തായാണ്‌ ഒരു മുനിസിപ്പാലറ്റിയായ പോർട്ട് ബ്ലെയർ സ്ഥിതിചെയ്യുന്നത്.
ഇന്ത്യൻ കോസ്റ്റ് ഗാർഡിന്റെയും ഇന്ത്യൻ നാവികസേനയുടേയും താവളങ്ങൾ ഇവിടെ സ്ഥിതിചെയ്യുന്നു.
1789 -ൽ ഇവിടെ ഒരു ബ്രിട്ടീഷ്  ഈസ്റ്റ് ഇന്ത്യ കമ്പനിയുടെ കോളനിയുണ്ടാക്കാനായി വിഫലശ്രമമം നടത്തിയ ലെഫ്റ്റനന്റ് ആർചിബാൾഡ് ബ്ലെയറിന്റെ പേരിൽനിന്നുമാണ്‌ ഈ നഗരത്തിന്‌ പോർട്ട് ബ്ലെയർ എന്ന പേരുണ്ടായത്.
പിന്നീട് 1858 -ൽ ഇത് ഒരു ബ്രിട്ടീഷ് കോളനിയായി.
വൈപ്പർ ദ്വീപ് എന്നായിരുന്നു ഈ ദ്വീപിനെ നേരത്തെ വിളിച്ചിരുന്നത്, ലെഫ്റ്റനന്റ് ബ്ലെയറിന്റെ കപ്പലായിരുന്ന ദ വൈപർ എന്നതിൽനിന്നുമുണ്ടായ പേരാണിത്.
ആന്തമാൻ നിക്കോബാറിന്റെ ഭൂപടം, പോർട്ട് ബ്ലെയർ അവലംബം ↑ http://web.archive.org/web/20040616075334/www.censusindia.net/results/town.php?stad=A state5=999
ആന്തമാൻ നിക്കോബാർ ദ്വീപുകളുടെ ഭൂമിശാസ്ത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
പോർട്ട് ലൂയിസ്
മൗറിഷ്യസിന്റെ തലസ്ഥാനമാണ് പോർട്ട് ലൂയിസ് ,( French : Port-Louis ).
ഇത് പോർട്ട് ലൂയിസ് സിറ്റിലാണ് സ്ഥിതിചെയ്യുന്നത്.
ഇത് മൗറിഷ്യസിൻെ സാംസ്കാരിക, രാഷ്ട്രീയ, സാമ്പത്തിക മേഖല മാത്രമല്ല, എറ്റവും ജനസംഖ്യയുളള നഗരവും ആണ്.
2012 ലെ സെൻസസ് പ്രകാരം പോർട്ട് ലൂയിസീലെ ജനസംഖ്യ 148,001 ആണ് .
1638 മുതൽ പോർട്ട് ലൂയിസ് ഒരു തുറമുഖ നഗരമായിരുന്നു.1735 മുതൽ ഫ്രഞ്ച് സർക്കാരിന്റെ കപ്പൽ നീരീക്ഷണനിലയം മൌറിഷ്യസീൽ  പ്രവർത്തിച്ചീരുന്നു.
ഫ്രഞ്ച് കപ്പലുകൾക്ക് ഏഷ്യ, യൂറോപ്പ് യാത്രകൾ പ്രതീക്ഷയുടെ മുനമ്പ് വഴിയാക്കുന്നതിനായിരുന്നിത്.
രാജാവ് ലൂയിസ് xv ൻെ ബഹുമാനാർത്ഥമാണ് പോർട്ട്‌  ലൂയിസ് ആ പേരു ലഭിച്ചത്.
അവലംബം Port Louis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പോർട്ട് ലയൺസ്, അലാസ്ക
പോർട്ട് ലയൺസ് ( Masiqsirraq in Alutiiq ) കൊഡിയാക്ക് ദ്വീപിൽ സ്ഥിതി ചെയ്യുന്ന കൊഡിയാക്ക് ഐലൻറ് ബറോയിലുൾപ്പെട്ട യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്.
2010 ലെ സെൻസസ്, പ്രകാരം പട്ടണത്തിലെ ജനസംഖ്യ 194 മാത്രമാണ്.
അവലംബം ↑ ↑ ANLC : Alaska Native Place Names
പോർട്ട് വില
ദക്ഷിണ പസഫിക് മഹാസമുദ്രത്തിലെ ദ്വീപുരാഷ്ട്രമായ വാനുവാടുവിന്റെ തലസ്ഥാനമാണ് പോർട്ട് വില .
വാനുവാടുവിലെ ജനസംഖ്യയുടെ 19 ശതമാനവും പോർട്ട് വിലയിൽ താമസിക്കുന്നു.
അവലംബം പുറം കണ്ണികൾ പോർട്ട് വില എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പോർട്ട്‌ലൻഡിയ ആൽബിഫ്ലോറ ഇംഗ്ലീഷ് വിലാസം https://ml.wikipedia.org/wiki/Portlandia_albiflora
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ പോർട്ട്‌ലൻഡിയയിലെ ഇനമാണ് പോർട്ട്‌ലൻഡിയ ആൽബിഫ്ലോറ - Portlandia albiflora .
ഗുരുതരമായ വംശനാശത്തിന്റെ വക്കിലാണ് ഈ ഇനം.
പോർട്ടലൻഡിയയിലെ സെന്റ് ആൻഡ്രൂസിലാണ് കാണപ്പെടുന്നത്.
മറ്റു ചില ഇനങ്ങളെയും സമീപപ്രദേശത്ത് കണ്ടത്തിയെങ്കിലും അവയുടെ സവിശേഷത സ്ഥിരീകരിക്കപ്പെട്ടിട്ടില്ല.
കിഴുക്കാംതൂക്കായ മലഞ്ചെരിവുകളിലും ചുണ്ണാമ്പുകല്ലുള്ള പ്രദേശങ്ങളിലുമാണ് സഹജമായ ഇവയുടെ വാസസ്ഥാനം.
Portlandia albiflora .
മലർവാടി (മാസിക) ഇംഗ്ലീഷ് വിലാസം https://ml.wikipedia.org/wiki/Malarvadi
കുട്ടികൾക്കായുള്ള ഒരു മലയാളമാസികയാണ്‌ മലർ‌വാടി .
1980 നവംബറിൽ കൊച്ചി ആസ്ഥാനമായാണ് മലർവാടി പ്രസിദ്ധീകരണം തുടങ്ങിയത് .
കൊടുങ്ങല്ലൂർ കേന്ദ്രമായി പ്രവർത്തിച്ചിരുന്ന മൂവ്മെന്റ് ഓഫ് ഇസ്ലാം ട്രസ്റ്റിന്റെ കീഴിലായിരുന്നു ഇത്.
1986 മുതൽ മാസികയുടെ ഉടമസ്ഥാവകാശം മലർവാടി പബ്ളിക്കേഷൻസ് ട്രസ്റ് ഏറ്റെടുക്കുകയും ആസ്ഥാനം തൃശ്ശൂരിലേക്ക് മാറ്റുകയും ചെയ്തു.
2002 ജൂലൈ മുതൽ കോഴിക്കോടുനിന്നാണ് പ്രസിദ്ധീകരിച്ചുവരുന്നത് .
ജമാഅത്തെ ഇസ്ലാമിക്ക് കീഴിൽ വെള്ളിമാടുകുന്ന് കേന്ദ്രമായി പ്രവർത്തിക്കുന്ന ഇസ്ലാമിക് സർവീസ് ട്രസ്റ്റിനാണ് ഇപ്പോഴത്തെ ഉടമസ്ഥാവകാശം.
വി.അബ്ദു, പി.ഡി.അബ്ദുറസാക് , നൂറുദ്ദീന് ചേന്നര തുടങ്ങിയവർ പത്രാധിപരായിട്ടുണ്ട്.
നിലവിലെ ചീഫ് എഡിറ്റർ ടി.കെ.ഉബൈദ്, എക്സിക്യുട്ടീവ് എഡിറ്റർ പി.എ.നാസിമുദ്ദീന്
അച്ചടി മേഖലയിലെ പ്രതിസന്ധികൾ കാരണം 2021 ജൂൺ ലക്കത്തോടെ പ്രസിദ്ധീകരണം അവസാനിപ്പിച്ചു.
നല്ലതു മാത്രം കുട്ടികൾക്ക്
നല്ലതു മാത്രം കുട്ടികൾക്ക് എന്ന മുദ്രാവാക്യവുമായി പുറത്തിറങ്ങിയ മലർവാടി മലയാളത്തിലെ ഒന്നാംകിട സാഹിത്യകാരൻമാരുടെ പിന്തുണയോടെയാണ് തുടങ്ങിയത്.
ആദ്യലക്കങ്ങളുടെ ചിത്രീകരണച്ചുമതല കാർട്ടൂണിസ്റ് ബി. എം ഗഫൂറിനായിരുന്നു .
കാർട്ടൂണിസ്റ്റ് യേശുദാസ് , സീരി, വേണു, ശിവൻ, പോൾ കല്ലാനോട്, ഹാഫിസ് മുഹമ്മദ് ,സഗീറ് തുടങ്ങിയവരെല്ലാം മലർവാടിയിലൂടെ കുട്ടികളോട് സംവദിച്ചവരാണ്.
കവി കുഞ്ഞുണ്ണി മാഷ് കഞ്ഞുണ്ണി മാഷും കുട്ട്യോളും എന്ന പംക്തി മലർവാടിയിൽ ചെയ്തിരുന്നു.
ദയ എന്ന പെൺകുട്ടി എന്ന പേരിൽ മലർവാടിയിൽ പ്രസിദ്ധീകരിച്ച എം. ടി. വാസുദേവൻനായരുടെ നോവലാണ് പിന്നീട് ദയ എന്ന പേരിൽ ചലച്ചിത്രമായത്.
ഇടക്കാലത്ത് മലർവാടിയുടെ പ്രസിദ്ധീകരണം മുടങ്ങിപ്പോയിരുന്നു.
സ്ഥിരം പംക്തികൾ കുഞ്ഞുമക്കളേ...
സ്കൂൾ മുറ്റം സ്കൂൾ ആൽബം പ്രകൃതിക്കൊപ്പം കളിമുറ്റം മാഷും കുട്ട്യോളും(കഞ്ഞുണ്ണി മാഷ് തുടങ്ങി വെച്ചത്) മലയാളം മനോഹരം പൂമൊട്ടുകൾ സ്നേഹത്തോടെ..
ആദില് ആമിന പൂച്ചപ്പോലീസ് പട്ടാളം പൈലി മലർ‌വാടി ഓൺലൈൻ
മലർവാടി കുട്ടികളുടെ മാസികയുടെ ഇന്റർനെറ്റ് പതിപ്പ് www.malarvadi.net ല് മുൻ ലക്കങ്ങൾ ലഭ്യമാണ് അവലംബം
മളാക്ക ഇംഗ്ലീഷ് വിലാസം https://ml.wikipedia.org/wiki/Malakka
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് മളാക്ക.
മച്ചാട് മാമാങ്കം മനലിതരയ് , കുട്ടികാട് References ↑
മള്ളിയൂർ മഹാഗണപതിക്ഷേത്രം
കേരളത്തിൽ കോട്ടയം ജില്ലയിലെ മാഞ്ഞൂർ പഞ്ചായത്തിൽ കുറുപ്പന്തറ ദേശത്ത് സ്ഥിതിചെയ്യുന്ന പ്രസിദ്ധമായ ക്ഷേത്രമാണ് മള്ളിയൂർ ശ്രീ മഹാഗണപതിക്ഷേത്രം .
ഗണപതിഭഗവാന്റെ അപൂർവ്വസങ്കല്പമായ ബീജഗണപതിയാണ് ക്ഷേത്രത്തിലെ പ്രതിഷ്ഠ.
ഒരുകാലത്ത് ജീർണ്ണാവസ്ഥയിലായിരുന്ന ക്ഷേത്രം പിന്നീട് ഭാഗവതഹംസം മള്ളിയൂർ ശങ്കരൻ നമ്പൂതിരിയുടെ കാലത്താണ് ഇന്നത്തെ രൂപത്തിലാക്കിയത്.
ഗണപതിസന്നിധിയിൽ വച്ച് ഭാഗവതം വായിച്ചുവന്നിരുന്ന അദ്ദേഹത്തിന്റെ സാന്നിദ്ധ്യം കാരണം ശ്രീകൃഷ്ണഭഗവാനെ മടിയിലിരുത്തിയ ഗണപതിയായി ക്ഷേത്രത്തിലെ പ്രതിഷ്ഠ അറിയപ്പെടാൻ തുടങ്ങി.
കിഴക്കോട്ട് ദർശനമായി കുടികൊള്ളുന്ന ഗണപതിഭഗവാന് ഉപദേവതകളായി ശിവൻ , വിഷ്ണു , ശാസ്താവ് , അന്തിമഹാകാളൻ , ദുർഗ്ഗ , ഭദ്രകാളി , ബ്രഹ്മരക്ഷസ്സ് , യക്ഷി എന്നിവർ കുടികൊള്ളുന്നു.
വിനായക ചതുർത്ഥിയാണ് ക്ഷേത്രത്തിലെ പ്രധാന ആഘോഷം.
ഇതിനോടനുബന്ധിച്ച് 2012 മുതൽ ആറുദിവസത്തെ കൊടിയേറ്റുത്സവവും നടത്തിവരുന്നുണ്ട്.
കൂടാതെ, അഷ്ടമിരോഹിണി , വിഷു , ഗുരുവായൂർ ഏകാദശി , നവരാത്രി , ഭാഗവതഹംസജയന്തി തുടങ്ങിയവയും പ്രധാനമാണ്.
മള്ളിയൂർ മനയുടെ നേതൃത്വത്തിലുള്ള ഒരു പ്രത്യേക ട്രസ്റ്റാണ് ക്ഷേത്രഭരണം നടത്തുന്നത്.
ആയിരക്കണക്കിന് വർഷങ്ങൾക്കുമുമ്പ് മള്ളിയൂർ മനയിലെ കാരണവരായിരുന്ന മഹാസിദ്ധനായ ഒരു ബ്രാഹ്മണന്, തന്റെ ദേശസഞ്ചാരത്തിനിടയിൽ അതിമനോഹരമായ ഒരു ഗണപതിവിഗ്രഹം ലഭിയ്ക്കുകയുണ്ടായി.
നാലുകൈകളോടുകൂടി, വലത്തോട്ട് തുമ്പിക്കൈ നീട്ടിനിൽക്കുന്ന ബീജഗണപതിയുടെ രൂപത്തിലായിരുന്നു ആ വിഗ്രഹം.
പുറകിലെ വലതുകയ്യിൽ മഴു , പുറകിലെ ഇടതുകയ്യിൽ കയർ , മുന്നിലെ ഇടതുകയ്യിൽ നാരങ്ങ , മുന്നിലെ വലതുകയ്യിൽ ലഡ്ഡു എന്നിവ ധരിച്ചിരിയ്ക്കുന്ന രൂപത്തിലുണ്ടായിരുന്ന ആ വിഗ്രഹത്തെ അദ്ദേഹം മള്ളിയൂർ മനയിലെ തേവാരപ്പുരയിൽ കുടിയിരുത്തി.
കാരണവരുടെ പൂജയിൽ സംതൃപ്തനായ ഗണപതിഭഗവാൻ, തനിയ്ക്ക് പ്രത്യേകമായ ഒരു ക്ഷേത്രം വേണമെന്ന് ആവശ്യപ്പെടുകയും അതനുസരിച്ച് കാരണവർ ക്ഷേത്രം നിർമ്മിച്ച് അവിടെ കുടിയിരുത്തുകയും ചെയ്തു.
ആ ക്ഷേത്രമാണ് കാലാന്തരത്തിൽ മള്ളിയൂർ മഹാഗണപതിക്ഷേത്രം എന്നറിയപ്പെട്ടത്.
ക്ഷേത്രനിർമ്മിതി ക്ഷേത്രപരിസരവും മതിലകവും ക്ഷേത്രപരിസരം
കുറുപ്പന്തറ ദേശത്തിന്റെ പടിഞ്ഞാറുഭാഗത്ത്, പ്രധാന വഴിയിൽ ( എറണാകുളം - കോട്ടയം സംസ്ഥാനപാത) നിന്ന് അല്പം മാറിയാണ് ക്ഷേത്രം സ്ഥിതിചെയ്യുന്നത്.
ക്ഷേത്രത്തിന്റെ മുൻവശത്തായി മനോഹരമായ ഗോപുരം പണിതിട്ടുണ്ട്.
ഇതിന് ഒരുപാട് പഴക്കമില്ല.
കിഴക്കുഭാഗത്തുതന്നെയാണ് വാഹനപാർക്കിങ് സൗകര്യവും ചെരുപ്പു കൗണ്ടറും സ്ഥിതിചെയ്യുന്നത്.
അടുത്തായിത്തന്നെ ഇൻഫർമേഷൻ സെന്ററും കാണാം.
കിഴക്കേ ഗോപുരത്തിന് നേരെമുന്നിലായി ഒരു അരയാൽമരം കാണാം.
ഹൈന്ദവവിശ്വാസപ്രകാരം പുണ്യവൃക്ഷമായ അരയാലിന്റെ മുകളിൽ ബ്രഹ്മാവും നടുക്ക് വിഷ്ണുവും അടിയിൽ ശിവനും കുടികൊള്ളുന്നു.
അതായത്, അരയാൽ ത്രിമൂർത്തീസ്വരൂപമായി കണക്കാക്കപ്പെടുന്നു.
ദിവസവും രാവിലെ അരയാലിനെ ഏഴുവലം വയ്ക്കുന്നത് ഉത്തമമായി കണക്കാക്കപ്പെടുന്നു.
മേൽപ്പറഞ്ഞ നിർമ്മിതികളെല്ലാം വളരെ കുറച്ചുകാലം മുമ്പ് നിർമ്മിയ്ക്കപ്പെട്ടവയാണ്.
ഒരുകാലത്ത് ചോർന്നൊലിയ്ക്കുന്ന മേൽക്കൂരയും തകർന്ന മണ്ഡപവുമായിക്കഴിഞ്ഞ ക്ഷേത്രത്തെ ഉയർച്ചയിലെത്തിയ്ക്കുന്നതിൽ ഭാഗവതഹംസം മള്ളിയൂർ ശങ്കരൻ നമ്പൂതിരി വഹിച്ച പങ്ക് അവിസ്മരണീയമാണ്.
2011-ൽ അന്തരിച്ച അദ്ദേഹത്തിനായി നിലവിൽ ഒരു സ്മൃതിമണ്ഡപം പണിതുവരികയാണ്.
ക്ഷേത്രത്തിന്റെ വടക്കുകിഴക്കേമൂലയിലാണ് സ്മൃതിമണ്ഡപം ഒരുങ്ങുന്നത്.
മള്ളിയൂരിനൊപ്പം ഭാര്യ സുഭദ്ര അന്തർജനത്തിനും ഇവിടെ പ്രത്യേകസ്ഥാനം ഒരുക്കിയിട്ടുണ്ട്.
മതിലകം
കിഴക്കേ ഗോപുരത്തിലൂടെ അകത്തുകടന്നാൽ ആദ്യം ചെന്നെത്തുന്നത് വലിയ ആനക്കൊട്ടിലിലാണ്.
അതിമനോഹരമായ ഒരു നിർമ്മിതിയാണ് ഇവിടത്തെ ആനക്കൊട്ടിൽ.
ഏകദേശം അഞ്ച് ആനകളെ വരെ എഴുന്നള്ളിയ്ക്കാനുള്ള സൗകര്യം ഇവിടെയുണ്ട്.
ആനക്കൊട്ടിലിൽത്തന്നെ പ്രത്യേകം തീർത്ത പീഠത്തിൽ നാളികേരമുടയ്ക്കാനുള്ള സൗകര്യം ഒരുക്കിയിട്ടുണ്ട്.
ആനക്കൊട്ടിലിന് തെക്കുഭാഗത്ത് ഗണപതിഹോമത്തിനായി പ്രത്യേകം മണ്ഡപം പണിതിരിയ്ക്കുന്നു.
കേരളത്തിലെ അപൂർവം ഗണപതിക്ഷേത്രങ്ങളിലൊന്നായ മള്ളിയൂർ ക്ഷേത്രത്തിൽ ഗണപതിഹോമം നടത്തുന്നത്, തന്മൂലം അതിവിശേഷമായി കണക്കാക്കപ്പെടുന്നു.
ആനക്കൊട്ടിലിനപ്പുറം ഭഗവദ്വാഹനമായ എലിയെ ശിരസ്സിലേറ്റുന്ന സ്വർണ്ണക്കൊടിമരം പ്രതിഷ്ഠിച്ചിരിയ്ക്കുന്നു.
2011-ലാണ് ഇവിടെ ഈ കൊടിമരം പ്രതിഷ്ഠിച്ചത്.
ഏകദേശം നാല്പതടി ഉയരം മാത്രമേ ഈ കൊടിമരത്തിനുള്ളൂ എങ്കിലും ഇതിന് നല്ല തിളക്കമുണ്ട്.
കൊടിമരത്തിനപ്പുറം ബലിക്കൽപ്പുര.
ക്ഷേത്രത്തിലെ പ്രധാന ബലിക്കല്ല് ഇവിടെയാണ് സ്ഥിതിചെയ്യുന്നത്.
വളരെ ചെറിയൊരു ബലിക്കല്ലാണ് ഇവിടെയുള്ളത്.
തന്മൂലം പുറത്തുനിന്ന് നോക്കിയാൽത്തന്നെ വിഗ്രഹം വ്യക്തമായിക്കാണാം.
ആനക്കൊട്ടിലിന്റെ തെക്കുകിഴക്കുഭാഗത്ത് വഴിപാട് കൗണ്ടർ കാണാം.
മുക്കുറ്റി പുഷ്പാഞ്ജലിയാണ് ക്ഷേത്രത്തിലെ പ്രധാന വഴിപാട്.
ഒരുദിവസം തന്നെ പന്തീരായിരം മുക്കുറ്റികൾ ഉപയോഗിച്ച് ഇവിടെ അർച്ചന നടത്താറുണ്ട്.
ഉച്ചപ്പൂജയ്ക്കുശേഷമാണ് മുക്കുറ്റി പുഷ്പാഞ്ജലി നടത്തുന്നത്.
ഇതുകൂടാതെ തടി എന്ന പേരിലുള്ള മറ്റൊരു പ്രത്യേക വഴിപാടും ഇവിടെയുണ്ട്.
അരിമാവ്, ശർക്കര, കദളിപ്പഴം എന്നിവ ചേർന്നുണ്ടാക്കുന്ന വിശേഷപ്പെട്ട ഒരു നിവേദ്യമാണിത്.
കൂടാതെ, സാധാരണ ഗണപതിക്ഷേത്രങ്ങളിലെപ്പോലെ ഗണപതിഹോമം, ഒറ്റയപ്പം, കറുകമാല, നാരങ്ങാമാല, മോദകം തുടങ്ങിയവയും പ്രധാനമാണ്.
വൈഷ്ണവഗണപതിയായി കണക്കാക്കിവരുന്നതിനാൽ പാൽപ്പായസവും അതിവിശേഷമാണ്.
തെക്കുഭാഗത്ത് പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനമായി ശാസ്താവിന്റെ പ്രതിഷ്ഠയുണ്ട്.
ഏകദേശം മൂന്നടി ഉയരം വരുന്ന ശാസ്താവിന്റെ വിഗ്രഹം, വലതുകയ്യിൽ അമൃതകലശം ധരിച്ചുനിൽക്കുന്ന രൂപത്തിലാണ്.
തന്മൂലം, ധന്വന്തരിഭാവം കൂടിയ സങ്കല്പമാണ് ഇവിടെ.
ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതും ഈ നടയിലാണ്.
ശാസ്താവിന്റെ ശ്രീകോവിലിന് പടിഞ്ഞാറായി പ്രത്യേകം തീർത്ത ഒരു തറയിൽ ബ്രഹ്മരക്ഷസ്സിന്റെ പ്രതിഷ്ഠ കാണാം.
മന്ത്രതന്ത്രാദികളിൽ പ്രാവീണ്യം നേടിയവരും ദുർമരണത്തിനിരയായവരുമായ ബ്രാഹ്മണരെയാണ് ബ്രഹ്മരക്ഷസ്സാക്കി കുടിയിരുത്തിയിരിയ്ക്കുന്നത്.
ഇവിടെ ഈ പ്രതിഷ്ഠയ്ക്ക് സവിശേഷപ്രാധാന്യമുണ്ട്.
കാരണം, ഏത് വിശേഷാൽ ചടങ്ങിനും ഈ ബ്രഹ്മരക്ഷസ്സിന്റെ അനുമതി വാങ്ങിയേ തുടക്കം കുറിയ്ക്കാറുള്ളൂ.
പടിഞ്ഞാറേ നടയിൽ പ്രത്യേകിച്ചൊന്നും കാണാനില്ല.
വടക്കുഭാഗത്തെത്തുമ്പോൾ കിഴക്കോട്ട് ദർശനമായി ദുർഗ്ഗാദേവിയുടെ പ്രതിഷ്ഠയോടുകൂടിയ ശ്രീകോവിൽ കാണാം.
ക്ഷേത്രത്തിൽ ആദ്യം കുടികൊണ്ടത് ഈ ദേവിയാണെന്ന് വിശ്വസിച്ചുവരുന്നു.
തന്മൂലം, ഈ പ്രതിഷ്ഠയ്ക്ക് സവിശേഷപ്രാധാന്യം നൽകിവരുന്നു.
ചതുർബാഹുവായ വിഷ്ണുദുർഗ്ഗയാണ് ഇവിടെ പ്രതിഷ്ഠ.
പുറകിലെ വലതുകയ്യിൽ ചക്രം , പുറകിലെ ഇടതുകയ്യിൽ ശംഖ് , മുന്നിലെ ഇടതുകയ്യിൽ കടീബദ്ധമുദ്ര, മുന്നിലെ വലതുകയ്യിൽ വരദമുദ്ര എന്നിവ കാണാം.
ദേവിയ്ക്ക് അഭിമുഖമായാണ് ക്ഷേത്രത്തിലെ മറ്റൊരു ഉപദേവനായ അന്തിമഹാകാലന്റെ പ്രതിഷ്ഠ.
യമനെ നിഗ്രഹിയ്ക്കാൻ ശിവഭഗവാൻ സ്വീകരിച്ച രൂപമാണ് അന്തിമഹാകാലൻ എന്ന് വിശ്വാസമുണ്ട്.
ഉഗ്രദേവനായ അന്തിമഹാകാലനെ ക്ഷേത്രത്തിന്റെ രക്ഷകനായി കണ്ടുവരുന്നു.
ചെറിയൊരു ശിവലിംഗമാണ് ഇവിടെ പ്രതിഷ്ഠ.
ഇതിന് സമീപമായി ഒരു ഗിഫ്റ്റ് ഷോപ്പുണ്ട്.
പൂജാസാധനങ്ങൾ, വിഗ്രഹങ്ങൾ, മാലകൾ തുടങ്ങിയവ ഇവിടെയാണ് വിൽക്കപ്പെടുന്നത്.
വളരെ വലുപ്പം കുറഞ്ഞ ഒറ്റനില ചതുരശ്രീകോവിലാണ് ഈ ക്ഷേത്രത്തിലുള്ളത്.
കരിങ്കല്ലിൽ തീർത്ത ഈ ശ്രീകോവിലിന്റെ മേൽക്കൂര പൂർണ്ണമായും ചെമ്പുമേഞ്ഞിട്ടുണ്ട്.
ഇതിന്റെ ചുറ്റുമുള്ള ഭാഗങ്ങൾ പൂർണ്ണമായും സ്വർണ്ണം പൂശിയിരിയ്ക്കുന്നു.
ശ്രീകോവിലിനകത്ത് ഒരു മുറിയേയുള്ളൂ.
അതാണ് വിഗ്രഹം പ്രതിഷ്ഠിച്ച ഗർഭഗൃഹം.
ഏകദേശം മൂന്നടി ഉയരം വരുന്ന ചതുർബാഹു ഗണപതിവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
ഗണപതിയുടെ അപൂർവ്വരൂപമായ ബീജഗണപതിയാണ് ഇവിടെ പ്രതിഷ്ഠ.
പുറകിലെ വലതുകയ്യിൽ മഴു, പുറകിലെ ഇടതുകയ്യിൽ കയർ, മുന്നിലെ ഇടതുകയ്യിൽ നാരങ്ങ, മുന്നിലെ വലതുകയ്യിൽ ലഡ്ഡു എന്നിവ ധരിച്ചുനിൽക്കുന്ന ഭഗവാന്റെ തുമ്പിക്കൈ ഇവിടെ വലത്തോട്ടാണ്.
ഇതിന് സമീപമായി ഒരു സാളഗ്രാമവും കാണാം.
ഇത് മള്ളിയൂർ ശങ്കരൻ നമ്പൂതിരി പ്രതിഷ്ഠിച്ചതാണ്.
ഇതുരണ്ടും ചേർന്നാണ് ഇന്ന് മള്ളിയൂർ ക്ഷേത്രത്തെ ലോകമറിയുന്നത്.
നാലമ്പലം നമസ്കാരമണ്ഡപം പ്രതിഷ്ഠ ശ്രീ ഗണപതി ഉപദേവതകൾ ശിവൻ വിഷ്ണു ശാസ്താവ് അന്തിമഹാകാളൻ ദുർഗ്ഗ ഭദ്രകാളി ബ്രഹ്മരക്ഷസ്സ് യക്ഷി ഉത്സവങ്ങൾ കൊടിയേറ്റുത്സവം, വിനായക ചതുർത്ഥി
മലർവാടി ആർട്സ് ക്ലബ് ഇംഗ്ലീഷ് വിലാസം https://ml.wikipedia.org/wiki/Madhuranombarakattu
മലയാളത്തിലെ പ്രശസ്ത സിനിമാതാരമായ വിനീത് ശ്രീനിവാസന്റെ രചനയിലും സം‌വിധാനത്തിലും 2010-ൽ നിർമ്മിക്കപ്പെട്ട ചലച്ചിത്രമാണ് മലർ‌വാടി ആർട്സ് ക്ലബ് .
ചിത്രത്തിന്റെ നിർമ്മാണം നടൻ ദിലീപ് ആണ്‌.
ഉത്തരമലബാറിലെ മനശ്ശേരി ഗ്രാമത്തിലെ മലർ‌വാടി ആർട്സ് ആന്റ് സ്പോർട്സ് ക്ലബ്ബിലെ അംഗങ്ങളായ അഞ്ചു സുഹൃത്തുക്കളുടെ സുഹൃദ്ബന്ധത്തിന്റെ കഥയാണ്‌ ഈ ചിത്രം പറയുന്നത്.
ഇതിലെ സുഹൃത്തുക്കളായ അഞ്ചു പേരെ പുതുമുഖങ്ങളാണ്‌ അവതരിപ്പിക്കുന്നത്.